ປີ 2016 ສປປ ລາວ ໄດ້ຮັບກຽດເປັນປະທານໝູນວຽນຂອງອາຊຽນ ຊຶ່ງເປັນຄັ້ງທີ 2 ແລະ ຈະນໍາພາອາຊຽນ ຈັດຕັ້ງປະຕິບັດ ວິໄສທັດປະຊາຄົມອາຊຽນ 2025 ແລະ ບັນດາເອກະສານຕ່າງໆ ເພື່ອແນໃສ່ສົ່ງເສີມ ແລະ ຮັດແໜ້ນປະຊາຄົມອາຊຽນ. ກົມອາຊຽນ ກະຊວງການຕ່າງປະເທດໄດ້ໃຫ້ຮູ້ວ່າ: ພາຍໃຕ້ການເປັນປະທານອາຊຽນ ຂອງ ສປປ ລາວ ຈະນໍາພາອາຊຽນ ໃນການຈັດຕັ້ງປະຕິບັດວິໄສທັດປະຊາຄົມອາຊຽນ 2025 ກໍຄືບັນດາແຜນແມ່ບົດສໍາລັບ ສາມ ເສົາຄໍ້າ ປະຊາຄົມອາຊຽນ ຕາມຄໍາຂວັນທີ່ໄດ້ກໍານົດສໍາລັບການເປັນປະທານອາຊຽນຄື: “ຫັນວິໄສທັດໃຫ້ເປັນຮູບປະທຳ ເພື່ອຄວາມເຂັ້ມແຂງຂອງປະຊາຄົມອາຊຽນ” ພາສາອັງກິດ ເອີ້ນວ່າ “Turning Vision into Reality for a Dynamic ASEAN Community” ເຊິ່ງການກະກຽມ ຄວາມພ້ອມຂອງ ສປປ ລາວ ໃນການເປັນເຈົ້າພາບ ຈັດກອງປະຊຸມ ສຸດຍອດອາຊຽນ ຄັ້ງທີ 28, 29 ແລະ ກອງປະຊຸມ ສຸດຍອດທີ່ກ່ຽວຂ້ອງອື່ນໆ ທີ່ຈະຈັດຂຶ້ນ ໃນວັນທີ 6-8 ກັນຍາ ທີ່ຈະເຖິງນີ້ ຢູ່ນະຄອນຫລວງວຽງຈັນ. ລວມ 11 ກອງປະຊຸມສຸດຍອດ ຊຶ່ງຈະຈັດຂື້ນໃນວັນທີ 6-8 ກັນຍາ 2016 ທີ່ ນະຄອນຫຼວງວຽງຈັນ. ໃນບັນດາກອງປະຊຸມຕ່າງໆທີ່ລາວໄດ້ຮັບກຽດເປັນເຈົ້າພາບໃນປີນີ້ ມັນໄດ້ສະແດງເຖິງຄວາມມີສະຖຽນລະພາບທາງດ້ານການເມືອງ, ຄວາມສະຫງົບ, ຄວາມປອດໄພໃນສົງຄົມຂອງລາວ ໃນການເປັນປະທານຕ້ອນຮັບທີ່ດີ. ນອກນີ້, ຍັງຈະເປັນປະສົບການທີ່ດີ ທີ່ສາມາດຮຽນຮູ້ສູ່ການພັດທະນາປະເທດ ນັບມື້ນັບບໍ່ຢຸດຢັ້ງ.(ລາຍລະອຽດ ສາມາດຊອກຊື້ອ່ານທາງວາລະສານ ທາເກັດ ໄດ້ ໃນສະບັບທີ 121 ເດືອນສິງຫາ ຕາມເອັມພອຍ ທຸກສາຂາ ຫຼື ສອບຖາມຈອງເປັນສະມາຊິກໄດ້ທີເບີ 021 216 666)